Diari Oficial de la Generalitat Valenciana


Sumari del DOGV 8772, del 26-03-2020 (2020/2700)

RESOLUCIÓ de 17 de març de 2020, de la Direcció General d'Innovació Educativa i Ordenació, per la qual s'ajorna sine die la celebració de la prova per a majors de vint anys per a l'obtenció directa del títol de Batxiller de la convocatòria del curs actual, regulada per la Resolució de 15 de desembre de 2019, de la Direcció General d'Innovació Educativa i Ordenació, per la qual es convoca la prova del curs acadèmic 2019-2020 i es dicten instruccions que regulen el procediment administratiu per a la inscripció i gestió de la prova perquè les persones majors de vint anys puguen obtindre directament el títol de Batxiller a la Comunitat Valenciana
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8772

Data del DOGV
:   26-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2700


Data del document
:   17-03-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 17 de març de 2020, de la Direcció General d'Innovació Educativa i Ordenació, per la qual s'ajorna sine die la celebració de la prova per a majors de vint anys per a l'obtenció directa del títol de Batxiller de la convocatòria del curs actual, regulada per la Resolució de 15 de desembre de 2019, de la Direcció General d'Innovació Educativa i Ordenació, per la qual es convoca la prova del curs acadèmic 2019-2020 i es dicten instruccions que regulen el procediment administratiu per a la inscripció i gestió de la prova perquè les persones majors de vint anys puguen obtindre directament el títol de Batxiller a la Comunitat Valenciana [2020/2700]  
 L'Organització Mundial de la Salut va elevar el passat dia 11 de març de 2020 la situació d'emergència de salut pública ocasionada pel COVID-19 a pandèmia internacional. La rapidesa en l'evolució dels fets, a escala nacional i internacional, requereix l'adopció de mesures immediates i eficaces per a fer front a aquesta conjuntura.  
La Llei orgànica 4/1981, d'1 de juny, dels estats d'alarma, excepció i setge, al seu article quart, apartat b), habilita el Govern de l'Estat, en l'exercici de les facultats que li atribueix l'article 116.2 de la Constitució, per a declarar l'estat d'alarma en tot o part del territori nacional, quan es produesquen crisis sanitàries que suposen alteracions greus de la normalitat.  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, al seu article 19 determina que els mitjans de comunicació social de titularitat pública i privada estan obligats a la inserció de tots aquells missatges, anuncis i comunicacions que les autoritats competents delegades, així com les administracions autonòmiques i locals, consideren necessari emetre.  
L'Ordre 6/2018, de 4 d'abril, de la Conselleria d'Educació, Investigació, Cultura i Esport, per la qual es regula la prova perquè les persones majors de vint anys puguen obtindre directament el títol de Batxiller a la Comunitat Valenciana, en la seua disposició final primera faculta la direcció general competent en matèria d'ordenació acadèmica a dictar totes les disposicions necessàries per a la interpretació, l'aplicació i el desplegament del que estableix aquesta ordre.   
La Resolució de 15 de desembre de 2019, de la Direcció General d'Innovació Educativa i Ordenació, per la qual es convoca la prova del curs acadèmic 2019-2020 i es dicten instruccions que regulen el procediment administratiu per a la inscripció i gestió de la prova perquè les persones majors de vint anys puguen obtindre directament el títol de Batxiller a la Comunitat Valenciana, en els seus articles 1 i 3 establia com a dates per a la celebració de la prova els dies 3 i 4 d'abril de 2020.  
  
Per tot allò exposat, en aplicació de la situació d'emergència sanitària decretada pel Govern de l'Estat espanyol i del que determina l'article 19 del Reial decret 463/2020, de 14 de març, així com en virtut del que estableix la disposició final primera de l'Ordre 6/2018, de 4 d'abril, resolc:  
  
Article únic  
1. La celebració de la prova s'ajorna sine die seguint les instruccions que determine en cada moment el Govern de l'Estat espanyol d'acord amb l'evolució de l'emergència sanitària.  
2. La informació relativa a la data de celebració de la prova s'actualitzarà convenientment mitjançant els canals oficials de comunicació habilitats per l'Administració valenciana:  
- L'espai web d'informació a la ciutadania de la secció de Batxillerat de la prova per a majors de 20 anys del Servei d'Ordenació Acadèmica, adscrit a la Direcció General d'Innovació Educativa i Ordenació de la Conselleria d'Educació, Cultura i Esport:  
http://www.ceice.gva.es/va/web/ordenacion-academica/bachillerato/mayores-20-anos  
- El Portal GVA a través del procediment 16832, des del qual les persones interessades han realitzat el tràmit d'inscripció a la prova:  
https://www.gva.es/va/inicio/procedimientos'id\_proc=16040  
- Els espais informatius facilitats a tal efecte pels tribunals de la prova constituïts en cadascuna de les direccions territorials: IES Platja Sant Joan d'Alacant, IES Vicent Sos Baynat de Castelló i IES Lluís Vives de València.  
  
València, 17 de marc de 2020.- La directora General d'Innovació Educativa i Ordenació: Margarita Castellano Sanz.